શ્રીલંકાના વર્તમાન પ્રવાસ દરમિયાન ધવન ગજબનાક ફોર્મમાં રમી રહ્યો છે. વન ડેમાં સદી ફટકારી તે પહેલાં ધવને ગોલ અને પલ્લેકલ ટેસ્ટમાં પણ સદી ફટકારી હતી. તેણે કહ્યું, ”હું ઓસ્ટ્રેલિયા સામે મારી ડેબ્યુ ટેસ્ટમાં સદી ફટકાર્યા બાદ ૨૦૧૩ની ચેમ્પિયન્સ ટ્રોફી દરમિયાન પણ આવા જ ફોર્મમાં હતો. જ્યારે મેં ૨૦૧૩માં ચેમ્પિયન્સ ટ્રોફીમાં વન ડે ટીમમાં વાપસી કરી ત્યારે પણ હું આવી જ રીત રન બનાવી રહ્યો હતો.”